૧૪૬ જ્ઞાતિઓમાં વિભાજિત ઓબીસી સમૂહના એકએક મત અંકે કરવા રાજકીય પક્ષોએ કોઈ કસર છોડી નથી. આ સમૂહના ઠાકોર, કોળી, આંજણા ચૌધરી, રબારી, આહિર, મેર, દલવાડી, સતવારા, પંચાલ, કડિયા, પ્રજાપતિ જેવા અનેક સમાજોમાંથી ભાજપે ૫૮ અને કોંગ્રેસે ૬૨ ઉમેદવારો ચૂંટણીમાં ઊભા રાખ્યા હતા. આમ જોઈએ તો ગુજરાત વિધાનસભાની ૧૮૨ બેઠકોમાંથી ૭૪ ઉપર ઓબીસી મતદારોનું વર્ચસ્વ છે. ઉલ્લેખનીય છે કે ઓબીસી પ્રભાવિત આ ૭૪ બેઠકમાંથી ૩૯ બેઠકો પર ભાજપ-કોંગ્રેસના ઓબીસી વર્ગના ઉમેદવારો આમને-સામને ચૂંટણી લડ્યા હતા, જેમાં ભાજપના ૨૨ ઉમેદવારો ચૂંટણી જીત્યા છે, જ્યારે કોંગ્રેસના ૧૭ ઉમેદવાર ચૂંટણી જીત્યા છે. આમાંની કેટલીક બેઠકોનું વિશ્ર્લેષણ અહીં કરવામાં આવ્યું છે.